Royal & Ancient Golf Club of St. Andrews

Royal & Ancient Golf Club of St. Andrews (ofte forkortet R&A) er en av verdens eldste golfklubber, og styrings­organet for golf over store deler av verden. R&A har sitt hovedkontor i St. Andrews i Skottland, som regnes for golfens hjemsted. Organisasjonen ble stiftet i 1754 som en lokal golfklubb under navnet Society of St. Andrews Golfers, men fikk etter hvert stor betydning. I 1834 ble kong Vilhelm IV klubbens beskytter og den fikk sitt nåværende navn. I 1897 fikk klubben kodifisert golfens regler, og gradvis ble klubben invitert til å ta styringen over golf­turneringer på andre baner. R&A er i dag styringsorganet for golf i hele verden unntatt USA og Mexico, hvor United States Golf Association (USGA) har ansvaret. R&A samarbeider med USGA om å utgi og revidere golfens regler (Rules of Golf) og fortolkninger av golfens regler (Decisions on the Rules of Golf). Eksterne lenker (en) Offisielt nettsted (en) The Royal and Ancient Golf Club of St Andrews – kategori av bilder, video eller lyd på Commons